આજે દેસી ક્રૂના તમિલનાડુમાં 5 સેન્ટર્સ છે અને અનેક યુવાનોને રોજગારી મળી રહી છે. ગામડાંમાં જરૂરી ઇન્ફ્રાસ્ટ્રક્ચર ન હોવાને કારણે શરૂઆતમાં ક્લાયન્ટ્સને સમજાવવા અને તેમનો વિશ્વાસ જીતવામાં ‘દેસી ક્રૂ’ને ઘણી મહેનત કરવી પડી. ગામડાંના લોકોને અંગ્રેજીનું જ્ઞાન ઓછુ હતુ. તેમને સ્થાનિક ભાષા જ આવડતી હતી તેથી શરૂઆતમાં ક્લાયન્ટ્સ કામ આપવામાં આનાકાની કરતા હતા. પણ સલોનીએ બધાનો વિશ્વાસ જીતી લીધો. આ કંપનીમાં કર્મચારીઓને ખાસ પ્રકારની ટ્રેઈનિંગ આપવામાં અવે છે જેથી તેઓ દરેક પ્રકારની પરિસ્થિતિનો સામનો કરી શકે. ‘દેસી ક્રૂ’ તમિલનાડુ અને કર્ણાટકની વિવિધ કંપનીઓને પોતાની સેવા આપી રહી છે. આ ઉપરાંત દેશની અન્ય કંપનીઓ પણ તેની સાથે જોડાઇ રહી છે. સામાન્ય રીતે એવા ઘણાં બી.પી.ઓ છે કે જે ગામડાંના યુવાનોને નોકરી આપે છે પરંતું ગામડાંમાં તેમની ઓફિસ કે બ્રાન્ચ ખોલતા નથી. ત્યારે સલોનીએ આ લોકોને તેમના જ ગામડાંમાં રહીને નોકરીની તકો આપી.